**Območno združenje RK Murska sobota**

POROČILO O DELU V KORK CANKOVA za leto 2011

V Krajevnem odboru RK Cankova nas trenutno dela in sodeluje 13 članov, ki stanujemo v osmih vaseh občine Cankova. Vsi člani krajevnega odbora smo aktivni pri zbiranju prijav za krvodajalske akcije, za nudenje pomoči in informacij svojim članom in ostalim občanom po vaseh ter pomoč pri razdeljevanju humanitarnih pomoči ljudem po domovih, ki takšno pomoč potrebujejo. Z našo angažiranostjo smo v letu 2011 izvedli dve krvodajalski akciji in v mesecih marcu, juniju, septembru, oktobru in razdeljevali pakete humanitarne pomoči.

Dne 17.03.2011 se je planirane krvodajalske akcije v Transfuzijski postaji M. Sobota udeležilo 40 krvodajalcev. Po zaključeni akciji smo se krvodajalci preselili v prijetni ambient gostinskega lokala Pungrad v Skakovcih. V sodelovanju z zaposlenima na OZRK M. Sobota smo podelili priznanja glede na število darovanj od najmanj 5 x do enega za 90 x darovano kri, katero je prevzel član KORK Cankova iz vasi Gerlinci. Vseh priznanj je bilo pripravljenih za 80 krvodajalcev, vendar pa jih zaradi odsotnosti nismo mogli podeliti. Vsa ne podeljena priznanja je predsednik KORK Cankova podelil vsem krvodajalcem na njihovih domovih.

V mesecu marcu smo v KORK Cankova pripeljali iz skladišča OZRK M. Sobota 250 kg moke, 500 kg riža, 500 kg testenin in 600 l mleka. Vsa pripeljana živila smo s pomočjo delavca občinske uprave in njihovega kombi vozila prepeljali ter razdelili v vseh osmih vaseh občine Cankova oz. 62 domovih.

V soboto 11. junija 2011 od 9. ure se je nekaj naših članov udeležilo v Veržeju tradicionalnega srečanja krvodajalcev.

Naslednjo pošiljko humanitarnih paketov smo dobili v mesecu juniju. Prejeli smo 500 kg moke, 500 kg testenin, 500 kg riža in 600 l mleka. Tokrat smo z pomočjo občinske uprave oz. njihovega delavca in vozila razdelili večji del prehrambenih artiklov in z lastnim vozilom predsednika preostali del ter na za način obiskali 70 domov občine.

Enodnevno mednarodno srečanje članov in aktivistov Rdečega križa, je bilo v MARIAZELL-u v Avstriji, v soboto, 18. junija 2011. Nekaj naših članov je bilo prisotnih tudi na tem srečanju.

Dne 11.08.2011 je 22 naših krvodajalcev darovalo kri v Transfuzijski postaji M. Sobota. Pri tem je potrebno pripomniti, da so članu krajevnega odbora obvestili oz. obiskali slehernega člana KORK Cankova.

06.09.2011 smo v skladišču OZRK M. Sobota prevzeli in z občinskim vozilom na Cankovo pripeljali 30 TUŠ paketov iz 30 paketov 3 kg pralnega praška. Vsi paketi so bili razdeljeni v 30 domov občanov občine Cankova.

12.10.2011 smo v KORK Cankova pripeljali 300 kg moke, 300 kg testenin, 300 kg riža, 360 l mleka in 30 paketov koruznega zdroba. Vse je bilo razdeljeno 38 upravičencem prejema humanitarne pomoči.

Martinovega pohoda v soboto, 12.11.2011 v M. Toplicah se ni udeležil nobeden član naše krajevne organizacije.

V začetku meseca decembra smo v KORK Cankova prepeljali 50 TUŠ paketov z 50 tri kg vrečkami pralnega praška in 50 paketi pudinga. S pomočjo delavca občinske uprave Cankova in njihovim vozilom ter lastnim vozilom predsednika KORK so bili paketi razdeljeni v 50 domov občine Cankova.

Pripomniti je potrebno, da glede na število paketov, ki številčno niso vedno enaki le te podeljujemo na podlagi z člani krajevnega odbora skupno pripravljenih seznamov, ki so zastavljeni glede na stopnjo nujnosti dodelitve. Pomeni, da nekateri dobivajo pakete stalno ob vsaki razdelitvi nekateri pa občasno glede na število le teh.

V tekočem letu je bila pobrana članarina in imamo v Krajevni organizaciji na osnovi seznamov 130 aktivnih članov ter krvodajalcev.

Člani krajevnega odbora aktivno sodelujemo z zaposlenimi občinske uprave Cankova, z predstavniki Karitasa župnije Cankova in Pertoča, z zaposlenimi OŠ Cankova, z predstavniki lokalnih društev v občini in ljudmi, ki kakorkoli pomagajo našemu delu in poslanstvu.

Predsednik krajevne organizacije

Milan Osterc l.r.